RaptorDB - the Document Store - CodeProject 10,886,149 members (103,902 online)
Last Visit: 31-Dec-99 18:00 Last Update: 23-Sep-14 6:57Refresh1234567891011 Next » Pasiënt op ‘teregstellingswyse’ in hospitaal geskiet | Maroela Media
Die Clairwood-hospitaal in Durban. (Foto: Departement van gesondheid: KZN)
Die DA sê hy is diep bekommerd oor voortslepende veiligheidsprobleme by KwaZulu-Natalse gesondheidsinstellings wat nou gelei het tot die skietdood van ŉ pasiënt op “teregstellingswyse”.
Dr. Rishigen Viranna, die DA se woordvoerder oor gesondheid in KwaZulu-Natal, het gesê die voorval het Vrydagaand ten aanskoue van ander pasiënte en verpleegpersoneel in die Clairwood-hospitaal plaasgevind.
Viranna het gesê die gewapende aanvallers het oënskynlik tot op die hospitaal se perseel gery, sonder dat hulle deur enige sekuriteitspunte moes gaan. Ná die skietery is die deure gesluit, maar die aanvallers het die veiligheidswagte gedwing om dit weer oop te sluit sodat hulle kon vlug.
“Dit laat ernstige vrae onstaan oor die opleiding wat veiligheidswagte by die hospitaal ontvang. Die polisie was glo ook nie op die toneel nie.
“Die DA gaan beslis by die KwaZulu-Natalse gesondheidsdepartement uitvind of die polisie ontbied is, wat hulle reaksietyd was en sorg dat ŉ omvattende ondersoek na die voorval gedoen word,” het Viranna gesê.
“Dit is uiters kommerwekkend dat ŉ oënskynlike professionele sluipmoord in die Clairwood-hospitaal gebeur het.”
Die DA het sy medelye met die pasiënt se familie betuig en nie verder uitgebrei oor die omstandighede waaronder hy aanvanklik in die hospitaal opgeneem is nie. Die party sê die welstand van die slagoffer se familielede en dié van die ander pasiënte en verpleegpersoneel is die grootste prioriteit en hulle moet berading ontvang.
Viranna sê die voorval kom na verskeie ander gewelddadige aanvalle by gesondheidsinstellings in die provinsie.
“Die skokkende voorvalle het weer eens die dodelike kwessie van veiligheid in KwaZulu-Natal se gesondheidsinstellings op die voorgrond geplaas.”
Die DA gaan ook die LUR vir gesondheid in die provinsie vra om die opgradering van veiligheidsmaatreëls by hospitale en klinieke te bespoedig. Dit sluit in verbeterde opleiding vir veiligheidswagte, ŉ CCTV-stelsel, strenger besoekerbeheer en ontruimingsprosedures.
“Daar moet ook nouer samewerking wees tussen sulke instellings en hulle plaaslike polisiestasies. Die aanvallers is nog soek en ons doen ŉ beroep [op die polisie] om die ondersoek te prioritiseer en spoedig inhegtenisnemings te doen,” sê Viranna.
Maroela Media het vroeër berig die National Health, Education, and Allied Workers’ Union (Nehawu) in Noordwes het gedreig om te staak weens die toenemende aantal aanvalle op misdaadslagoffers wat by hospitale om behandeling aanklop.
Nehawu het verlede maand gesê daar was die afgelope feestyd talle voorvalle van geweld in verskeie hospitale en klinieke in die provinsie, veral in ongevalle-eenhede, wat gelei het tot die besering van werkers én pasiënte.
Medelye ná dood van Mogale City-burgemeester
En nou N G V ?????
Diep bekommerd…DA??? Somtotaal van jul invloed op die land. Bekommer en wonder oor feetjieland wat belowe is.
Dit is hoe dit gaan in (PRSA,)piesang republiek van suid afrika in 2020.
Sekuriteitswagte wat net “wag staan” het nie veel opleiding nie.
In baie gevalle geen opleiding nie, word die persoon net ‘n uniform in die hand gestop en daar gaat jy – goedkoop arbeid.